Verney-Carron Sagittaire

KinnigBroDoareFuzuilh da wintañ, daou ganol dreistlakaetMunisionoùKalibr 12ProduerVerney-CarronMare implijAbaoe 1966Perzhioù teknikelMas (hep kartouchenn)2,95 kgHirder1.140 mmHirder ar c'hanol700 mmHed-tenn d'ar muiañ100 mHed-tenn pleustrek30 mEndalc'h2 gartouchennLezennRummad e Bro-C'hallC
Ar Sagittaire zo ur fuzuilh-chase daou ganol flour dreistlakaet gall produet e Saint-Étienne gant an embregerezh Verney-Carron abaoe 1966. E-touez an armoù-chase anavezetañ ha poblekañ emañ e Bro-C'hall.

 Istor ha deskrivadur 
Ar fuzuilh dreistlakaet gall kentañ produet a-rummadoù e oa ar Sagittaire. Berzh a reas buan a-walc'h e bed ar chaseourien ha doublet e voe an niver produet etre 1970 ha 1975. Gwerzhet e vez c'hoazh e 2023 dindan adstummoù disheñvel : Polynox (priz izeloc'h), Bécassier, Grand Bécassier hag Ultra-léger. Bezañ zo ivez eus ur garabinenn anvet Sagittaire Express war gatalog ar merk.

Tro 500.000 skouerenn eus ar Sagittaire a zo bet gwerzhet abaoe 1966.Hervez Guillaume Verney-Carron (rener an embregerezh) en diell Visite de la Manufacture Verney-Carron à Saint-Étienne, 04/04/2020 

 Teknik 
Ar Sagittaire zo ur fuzuilh kalibr 12 doare Anson & Deeley (gwikefre ijinet e 1875 er Rouantelezh-Unanet). Armet e vez ar skoerioù pa vez serret ar fuzuilh. Daou zraen a zo dezhi (unan ral a-wech), ha gwintet e vez gant un alc'hwez enbarzhet er pontig. Ur viz a zo e penn ar c'hanol a-us. He lamm doare saoz pe hanter-bistolenn zo e koad-kraoñ.

 Daveennoù 

Rummad:Fuzuilhoù-chase
Rummad:Armoù Bro-C'hall
Rummad:Chase
Rummad:Fuzuilhoù